b'\n_START_ARTICLE_\nFaasisiire\n_START_PARAGRAPH_\nFaasisiire on aine \xc3\xbcleminek \xc3\xbchest faasist teise keemiliselt homogeenses s\xc3\xbcsteemis._NEWLINE_Oleku muutus s\xc3\xb5ltub aine temperatuurist ja r\xc3\xb5hust. Enamikku aineid saab temperatuuri ja r\xc3\xb5hu muutmise teel viia \xc3\xbcle mis tahes agregaatolekusse._NEWLINE_Kui n\xc3\xa4iteks kristalli temperatuur t\xc3\xb5useb, muutub molekulide v\xc3\xb5nkumine \xc3\xbcmber tasakaalupunktide nii  ulatuslikuks, et kristall sulab. Toimub faasisiire, milles tahkis muutub vedelikuks._NEWLINE_Kui vedelik kuumutada piisavalt k\xc3\xb5rge temperatuurini, tekivad kogu vedelikus aurumullid (keemine) ja vedelik muutub gaasiks (aurustumine).'